cyanic-selkie/wikianc huggingface dataset:
Kraana
Mehaanilised printsiibid
Statsionaarsete kraanade puhul peab arvestama momentidega, mida põhjustavad nool, mast ning raskus kraana alusele. Pinged kraana alusele peavad olema väiksemad kui materjali voolavuspiir. Vastasel juhul kraana konstruktsioon deformeerub ning kukub kokku.
Kraanaliigid
Kraanade liigid on järgmised:
Tornkraana
Tornkraanad on tänapäeval ühed moodsamad ja ehitusel enam kasutatud kraanad, sest neil on väga hea tõstevõime ja kõrguse kombinatsiooni. Tavaliselt on nad kinnitatud betoonalusele või mõnel juhul ka hoone külge (pilvelõhkujate ehitamisel). Aluse külge kinnitatakse mast, mille külge omakorda kinnitatakse pöördeüksus. Masti otsas on ka pikem nool, lühem nool ning juhikabiin.
Pikema noole küljes on raskuste tõstmiseks tõstekonks. Lühema noole otsas on aga vasturaskus, et vältida kraana ümber kukkumist. Vasturaskuseks on tavaliselt betoonplokid. Juhikabiin asub tavaliselt kahe konksu vahel masti tipus, kuid mõnel kraanal on ka kaugjuhtimissüsteem, mis võimaldab kraanat juhtida maapinnalt. Juhikabiin on tavaliselt pöördeüksuse küljes, kuid selle saab paigaldada ka näiteks masti poole peale või noole külge. Tõstekonksu saab juhtida kabiinist ning mehhanism töötab elektrimootori ja trosside koostöös.
Lasti sujuvamaks liigutamiseks töötab kraanajuht koos maapinnal oleva töömehega, kes raadio teel annab juhiseid ja suunab lasti tõstmist.
Norwegian Sun
Norwegian Sun on kruiisilaev, mis kuulub ettevõttele Norwegian Sun Limited ja mida käitab laevakompanii Norwegian Cruise Line (NCL). Laevakere ehitati Aker MTW laevatehases Wismaris, siseviimistlus tehti Lloyd Werft Bremerhaven GmbH laevatehases Bremerhavenis Saksamaal 2001. aastal. 2012. aastal kasutatakse laeva Läänemerel ristlustel Kopenhaagen–Warnemünde–Tallinn–Peterburi–Helsingi–Stockholm ja Kopenhaagenisse tagasi.
Riigivapp
"Riigivapi kasutamine annab märki riigi toimimisest, osutab riigivõimu rakendumisele ning visualiseerib põhiseadusliku korra kehtivust," iseloomustab Eesti riigikantselei riigivapi funktsioone. "Riigivapi kasutamine tagab visuaalse sidususe riigi ja tema allüksuste vahel ning usaldusväärse suhtluse kodanikega."
Ajalooliselt pärinevad riigivapid riigivalitsejaist monarhide vappidest, maavappidest ning riiklikest ja rahvuslikest sümbolitest. Nii pärineb Eesti riigivapi motiiv Taani kuninga vapist.
Riigivapi kirjeldus ja kasutamise kord on tavaliselt määratud riigi põhiseaduses, Eestis ka riigivapi seaduses. Harilikult võivad riigivappi kasutada riigiasutused, riigivõimu teostavad organid ja isikud. Riigivapi kujutis on dokumentidel, rahamärkidel, pitseritel jms.
Riigivapil võib olla mitu kuju. Näiteks on Eesti riigivapil kaks kuju: suur riigivapp ja väike riigivapp. Suurel riigivapil on kuldsel kilbil kolm sinist sammuvat otsavaatavat lõvi, külgedelt ja alt ümbritsevad kilpi kaks kilbi allosas ristuvat kuldset tammeoksa. Väike riigivapp on sama vapp ilma tammeoksteta.
Dove Creek
pisi|Dolorese maakonna kohtumaja Dove Creekis Dove Creek on linn Ameerika Ühendriikides Colorado osariigis, Dolorese maakonna halduskeskus ja suurim linn.
Elanike arv oli 2010. aasta rahvaloenduse järgi 735. Aastal 2000 oli 698.
Crown Building
pisi|Crown Building õhtuvalguses Crown Building (varasema nimega Heckscher Building) on 26-korruseline multifunktsionaalne kõrghoone New Yorgis Manhattani Midtowni ärikeskuses 57. tänava ja 5. puiestee nurgal. Selle kaubandus- ja äripinnad on ühed kõige kallimad Ameerika Ühendriikides.
Aheru Mudajärv
Mudajärv (ka Aheru Mudajärv, Mustjärv) on järv Valgamaal Valga vallas.
Armeenia loomastik
Armeenias on tsonaalse mitmekesisuse tõttu liigirikas loomastik. On teada ligi 17 000 liiki selgrootuid ning umbes 500 liiki selgroogseid, sealhulgas üle 300 linnuliiki, 50 roomajaliiki, 8 liiki kahepaikseid, üle 20 kalaliigi ning 83 imetajaliiki. pisi|Sisalik
Selgrootud
Armeenia selgrootuid on vähe uuritud.
Liblikalisi on teada umbes 570 liiki.
Ämblikulisi on teada 150 liiki. Ämblikulaadsete seas on ka 3 liiki skorpione.
Kalad
Armeenias elab 25 pärismaist kalaliiki, 6 on introdutseeritud.
Sevani järve introdutseeriti Laadogast tööstusliku kasvatamise tarbeks merisiig, samuti Ida-Aasiast hõbekoger. Kalakasvanduste tõttu on introdutseeritud pakslaup Hiinast ja teraspea-lõhe. Valgeamuur introdutseeriti Hiinast selleks, et parandada vee kvaliteeti niisutussüsteemides ja üleujutatavates järvedes. Moskiitokala (Gambusia affinis) introdutseeriti USA lõunaosast kaitseks malaaria eest. Dilidžani veehoidlasse ja Idževani veehoidlasse Lori maakonnas on introdutseeritud karpkala.
Roomajad
Roomajaid on palju. Sealhulgas sisalikulised: Darevskia armeniaca, Darevskia dahli, Darevskia portschinskii, Darevskia praticola, Darevskia raddei, Darevskia rostombekovi, Darevskia unisexualis, Darevskia valentini ja maolised.
Inimese suhtes mürkmadudeks loetakse peamiselt kaht madu: gürsat ja Vipera raddei ' d.
Linnud
Armeenias on tuvastatud üle 300 linnuliigi, paljud on paigalinnud kuid on ka rändlinde.
Imetajad
Kaslastest elutsevad Armeenias metskass, leopard ja ilves ning koerlastest hunt. Levinud on ka kapi jänes, rebane, hallsuslik, valgesaba-okassiga, metskits, metssiga ja liivahiirlastest Meriones vinogradovi.
Käsitiivaliste sugukondadest on Armeenias esindatud mopsninalased, nahkhiirlased ja sagarninalased. Paljud käsitiivaliste liigid on haruldased. Tuvastatud on järgmised liigid: Barbastella barbastella, Barbastella leucomelas, Eptresicus bottae, Eptresicus serotinus, Hypsugo savii, Miniopterus schreibersii, Myotis bechsteini, Myotis blythi, Myotis emarginatus, Myotis hajastanicus, Myotis mistacinus, Myotis natereri, Myotis schaubi, Nyctalus leisleri, Nyctalus noctula, Pipistrellus kuhlii, Pipistrellus nathusii, Pipistrellus pipistrellus, Pipistrellus pygmaeus, Plecotus auritus, Plecotus austriacus, Rhinolophus blasii, Rhinolophus euryale, Rhinolophus ferrumequinum, Rhinolophus hipposideros, Rhinolophus mehelyi, Tadarida teniotis, Vespertilio murinus.
Vastupidi madudele, kes elavad inimasustustele väga lähedal, kohtab imetajaid väga harva.
Warszawa Centralna
pisi|Kõrghoonete keskel asuv raudteejaam Warszawa Centralna on Poola pealinna Varssavi peamine raudteejaam. See ühendatakse 2020. aastate lõpus ja 2030. aastate alguses Rail Balticaga.
pisi|vasakul|Raudteejaama peasissepääs pisi|Raudteejaama asukoht linna raudteekaardil
Jari Lindström
Jari Tapani Lindström (sündinud 28. juunil 1965 Kuusankoskil) on Soome poliitik. Ta oli 29. maist 2015 kuni 6. juunini 2019 Juha Sipilä valitsuses Soome töö- ja justiitsminister.
Setu kroon
Setu kroon on 1. augustil 2015 Setumaal käibele võetud kohalik raha, mille andis välja Setu Pank. Raha kasutatakse peamiselt setu kultuuri levitamiseks ja turismi edendamiseks, vähesel määral maksevahendina, peamiselt Setu kuningriigi päevadel ja muudel kultuuriüritustel.
Jari Lindström
Ta kuulus aastatel 2006 kuni 2017 põlissoomlaste ridadesse, misjärel liitus Sinise Tulevikuga. Aastal 2008 valiti ta kohalikel valimistel Kouvola linnavolikogu liikmeks. 2011. aasta Soome parlamendivalimistel valiti ta Eduskunna liikmeks. Samuti valiti ta Eduskunna liikmeks aastal 2015.
Setu kroon
Setu krooni kujunduskonkursi kuulutas välja Setumaa ülemsootska Annela Laaneots. Käsu selleks sai ta unes setu kuningalt Pekolt, väljaandmise korraldas setu kuninga "pangaherr" Rein Järvelill.
Raha on trükitud 20-eurose rahatähe mõõtudes, vääringutes 1, 5, 10, 25 ja 100 krooni. Konkursi väljakuulutamisel kohustati Setu kuningriigi alamaid tooma Setu Panka oma kulla ja hõbeda, "mis on kaevandatud Setu kuningriigi maadelt ja maapõuest". Samuti nimetati setu kroon ainsaks maksevahendiks Setu kuningriigi väliskaubanduses. Kroonidel on kujutatud setu kultuuri tähtsamaid maamärke ja sümboleid setu käsitööst, setu leelost, setu arhitektuurist, setu pühapaikadest ja pühakodadest. Raha kujundas kunstnik Evelin Urm, esmakordselt jõudis see avalikku kasutusse 1. augustil 2015 toimunud Setu kuningriigi päevadel.
Varasemad setu rahad
2002. aastal müüdi Setu kuningriigi päevadel hõbedasi münte nimetusega "moneta" kursiga 1 moneta = 10 Eesti krooni. Mõnel monetal oli kaelas kandmiseks aas. Münte on kuningriigi päevadel müüdud ka hilisematel aastatel.
Helena Dalli
pisi|Helena Dalli Helena Dalli (sünninimega Abela; sündinud 29. september 1962) on Malta poliitik ja alates 1. detsembrist 2019 Euroopa komisjoni võrdsusvolinik von der Leyeni komisjonis.
Mechelen
Mechelen on linn Belgias. Mechelen asub suure linna-ja tööstuspiirkonna, Brüsseli-Antwerpeni keskmes, 25 km kaugusel mõlemast linnast.
Helena Dalli
Pärast 1996. aastal esimest korda Malta parlamenti valituks osutumist valiti ta tagasi ka viitel järgmistel valimistel. 2013–2017 oli Dalli sotsiaalse dialoogi, tarbijaõiguste ja kodanikuvabaduste minister. Tema juhtimise all võttis Malta valitsus vastu mitu seadust, mis tugevdasid võrdõiguslikkust ja inimõigusi ning laiendasid kaitset sooidentiteedi ja seksuaalse sättumuse põhise diskrimineerimise vastu.
Tal on doktorikraad poliitsotsioloogias Nottinghami ülikoolist ning ta on Malta ülikoolis pidanud loenguid majandus- ja poliitsotsioloogia, avaliku halduse ja õigussotsioloogia vallas.
Mechelen
Elanikud töötavad enamasti linna lõunapoolses tööstuspiirkonnas ja põhjapoolsetes kontoripiirkondades, samuti lähedalasuvate linnade kontorites või tööstuspiirkondades.
Linnas elas Eesti päritolu maalikunstnik Michel Sittow. Ta kolis sinna 16. sajandi esimesel poolel ja oli seal kolm aastat õukonna maalikunstnik.
Christina Obergföll
Christina Obergföll (sündinud 22. augustil 1981 Lahris) on saksa endine kergejõustiklane, odaviskaja.
Tema isiklik rekord odaviskes on 70.20 (2007)
Aastal 2013 valiti Obergföll Saksamaa aasta naissportlaseks.
Parhomenko
Parhomenko on Ukraina perekonnanimi, kuid seda kannavad ka inimesed mujal.
Tömpkoon-botrops
Tömpkoon-botrops (Bothrops ammodytoides) on maoliik.
Toksilisus
Tömpkoon-botropsid on inimese suhtes mürkmadudeks liigitatavad, kuna nende hammustus võib inimesel mõõduka mürgistusseisundi esile kutsuda.
Välislingid
Selles artiklis on kasutatud prantsuskeelset artiklit fr:Bothrops ammodytoides seisuga 21.12.2013.
Elmedin Konaković
Elmedin Konaković (sündinud 3. septembril 1974 Sarajevos) on Bosnia ja Hertsegoviina poliitik (erakonda Rahvas ja Õiglus).
Elmedin Konaković on lõpetanud Sarajevo ülikooli kehakultuuriteaduskonna magustrikraadiga. Ta on korvpallurina mänginud nii Bosnia ja Hertsegoviina kui ka mitme välisriigi meeskondades. 2002. aastal määrati ta Bosnia ja Hertsegoviina meeste korvpallikoondise juhiks ning aastatel 2003–2007 juhtis ta korvpalliklubi "Bosna". Aastatel 2013–2016 oli ta Bosnia ja Hertsegoviina Korvpalliliidu juhatuse president.
25. jaanuarist 2023 on Elmedin Konaković Bosnia ja Hertsegoviina välisminister.
Liiva tänav
Liiva tänav on mitme tänava nimi Eestis.
Haapsalus ja Kärdlas on olemas Väike-Liiva tänav, Haapsalus on ka Suur-Liiva tänav. Veel on Eestis Liiva-nimelised neli põiktänavat (Liiva põik) ja kuus teed (Liiva tee).
Rahvusvaheline meister
pisi|260px|Rahvusvaheline meister [[Iivo Nei Beverwijki maleturniiril (1966)]]
Albagiara
Albagiara on vald Itaalias Sardiinia maakonnas Oristano provintsis.
Albagiara kõrgus merepinnast on 215 meetrit. Asustus­tihedus on keskmiselt inimest ruutkilomeetri kohta.
Albagiara piirneb järgmiste omavalitsusüksustega: Ales, Assolo, Genoni, Gonnosnò, Mogorella, Usellus, Villa Sant'Antonio.
Vaatamisväärsused
Albagiara territooriumil asub viis nuraagi:
Rahvusvaheline meister
Rahvusvaheliste meister (inglise keeles International Master; lühend RM või IM) on males sportlike saavutuste eest tulemustepõhiselt antav nimetus.
Tegu on eluaegse nimetusega ning selle saavutamiseks on vaja täita kolm vastavat FIDE normi. Nõuded rahvusvahelise meistri nimetuse saamiseks on madalamad kui rahvusvahelise suurmeistri (GM) ja kõrgemad kui naiste rahvusvahelise meistri (WIM) nimetuse saamiseks.
Nimetuse võttis kasutusele Rahvusvaheline Maleföderatsioon (FIDE) 1950. aastal. Samal aastal sai selle nimetuse 94 maletajat, teiste seas Eestist pärit leedu maletaja Vladas Mikėnas ja Paul Schmidt, kes 1939. aastal Buenos Aireses toimunud maleolümpial võitis Eesti võistkonna koosseisus pronksmedali.
1964. aastal jagas Iivo Nei Beverwijki maleturniiril Hollandis Paul Keresega 1.–2. kohta ja sai rahvusvahelise meistri nimetuse.
Rahvusvahelise meistri nimetuse said ka 1966. aastal eesti päritolu Uus-Meremaa maletaja Ortvin Sarapuu ja 1977. aastal eesti päritolu Rootsi maletaja Jaan Eslon.
2019. aasta märtsi seisuga on rahvusvahelise meistri nimetuse saanud kokku 3757 maletajat, sealhulgas 108 naismaletajat. Naismaletajatest said esimestena selle nimetuse maailmameistrid, sest nimetus kaasnes MM-tiitliga. Seetõttu esimeseks naiseks, kes sai rahvusvaheliseks meistriks, oli Ljudmila Rudenko 1950. aastal.
Rahvusvahelise meistri nimetuse saanud Eesti maletajad
pisi|150px|[[Hillar Kärner]] 150px|pisi|[[Jaan Ehlvest]]
Luua arboreetum
pisi|Luua arboreetum (juuni, 2007) Luua arboreetum on arboreetum Jõgeva maakonnas Jõgeva vallas Luua külas. Ala pindala on 7,5 ha. Ala on kaitse all alates 1968. Ala kuulub Luua Metsanduskoolile.
Paul Thomson (täpsustus)
Paul Thompsoni nimega isikuid on mitu:
Hiirhall
Hiirhall on üks hallidest värvitoonidest, hiire värvi hall värvus. Keskmine neutraalne hall, on pärlhallist ja tuhkhallist toonilt tumedam. Laensõna saksa keelest.
Variatsioonid
RAL Classic värvikaardi toon 7005 Mausgrau on neutraalne tumedam hall.
Eesti ajaloolise arhitektuuri jaoks soovitatud voodrilaua värvivalikus (Becker Acroma värvid) on hiirhall (NCS COLOR S 3502-Y) keskmine neutraalne hall.
Kolli silmaanomaalia
pisi|Pimetähn Kolli silmaanomaalia (inglise keeles Collie eye anomaly, lühend CEA) on pleomorfne, kaasasündinud, bilateraalne silma sündroom, mis mõjutab koera silma võrkkesta, kõvakesta, pärissoonkesta ja pimetähni normaalset arengut.
Haigust iseloomustab raskusastme järgi kaks peamist oftalmoskoopilist muutust:
Tekkepõhjused
CEA on pärilik ehk kaasasündinud haigus (geneetiline seisund), mis esineb peamiselt kollidel, kuid ka teistel karjakoertel. Pärilikkuse viisilt on sündroom autosomaalne retsessiivne, peaaegu täieliku penetrantsusega, mis tähendab, et kutsikas peab mõlemalt vanemalt pärima kaks mutatsiooniga geenikoopiat ning enamik sündinud heterosügootsetest isenditest haigestub (ülejäänutest saavad vigase geeni kandjad). Peamiseks anomaalia tekkepõhjuseks võib pidada lühikest, 7,8 kb suurust homosügootset deletsiooni 37. kromosoomi NHEJ1 geeni intronis 4. Mutatsiooni tagajärjel ei arene lootel optilise vesiikuli tagumine segment korralikult välja.
Kliinilised sümptomid
pisi|Mikroftalmia anomaaliaga Austraalia lambakoer Kolli silmaanomaalia sümptomid ja tunnused on üsnagi varieeruvad, mis tähendab, et haigus ei pruugi üldsegi nähtavalt avalduda. Enamasti ei olegi sündroom märgatav enne nägemispuudulikkuse ilmnemist. Näiteks ei tekita kergemakujuline CEA, eriti pärissoonkesta hüpoplaasia märgatavaid sümptomeid.
Haiguse raskem vorm võib aga põhjustada järgmisi raskemaid tüsistusi: võrkkesta skleraalne koloboom, sealhulgas võrkkesta irdumine ja veresoonte tortsumine, klaaskeha verevalumid, sekundaarsed võrkkesta rebendid ja/või preretinaalne neovaskularisatsioon. Kui need esitatud sümptomid on harilikult avastatavad ainult silmade spetsiaalse läbivaatusega, siis võib CEA-d seostada ka teiste anomaaliatega, mis on kergesti märgatavad, nagu silmade liigne füüsiline väiksus või ülemäärane vajumus silmakoobastesse (vastavad mõisted mikroftalmia ja enoftalmia).
Sõltuvalt silmakahjustus(t)e ulatusest ja asukohast võib nägemise kaotus olla väike või täielik.
Diagnoosimine
pisi|Oftalmoskoop (vasakul) ja [[otoskoop (paremal) ]] Haiguse diagnoosimiseks on kolm võimalust: embrüo ultraheli, silmade läbivaatus oftalmoskoobiga ja PCR-test.
1969. aastal ajakirjas American Journal of Veterinary Research avaldatud uuring CAE kohta kirjeldas kolli embrüo pimetähni lähedal rosetikujulist moodustist – mutatsiooni on seega võimalik avastada varakult, enne kutsika sündi.
Viie- kuni kümnenädalaste kutsikate puhul on võrkkesta läbivaatus oftalmoskoobiga lihtne ning tõhus viis anomaaliat diagnoosida. Tuleb aga tähele panna, et pärast kahtteist elunädalat võib läbivaatus anda vääraid tulemusi, sest selleks ajaks võib silma iirise pigment olla kahjustuse katnud.
Alates 2005. aastast on võimalik silmahaigust tuvastada ka PCR-testiga (tootja OptiGen® LLC). Testi tegemiseks on koeralt vaja võtta proov, olgu selleks siis veri, sülg, koe biopsia, peaasi et proov sisaldaks genoomi DNA-d. Põhiliselt kasutatakse seda diagnoosimise võtet juhul, kui on vaja määrata aretuses osaleva looma geneetilist staatust ja/või CEA genotüüpi (homosügootsus ja heterosügootsus).
Ravivõimalused
Kolli silma sündroomi pole võimalik ravida ning üldjuhul polegi kergemakujulise CEA puhul ravi vajalik. Kui aga veterinaararst teeb kindlaks, et koeral on anomaalia tõttu võrkkesta irdumise oht, on võimalik silmi ka opereerida.
Sillerdav päev
"Sillerdav päev" on 1974. aastal valminud Tallinnfilmi kontsertfilm, milles tutvustatakse Eesti estraadilaule.
Film valmis NSV Liidu Ministrite Nõukogu Riikliku Televisiooni ja Raadio Komitee tellimusel.
Esinevad Heidi Tamme, Helgi Sallo, Andres Ots, Jaak Joala, Oleg Melnik ja Ivo Linna.
Immaku järv
pisi|Suvine Immaku järv Immaku järv (ka Immakjärv) on järv Võrumaal Rõuge vallas.
Järve pindala on 3,5 ha. Järve pikkus on 310 meetrit ja laius 190 meetrit. Kaldajoone pikkus on 857 meetrit.
Tooteinnovatsioon
Tooteinnovatsiooni mõistet käsitletakse majanduskirjanduses väga mitmetähenduslikult. Üldmajanduslikus mõttes käsitletakse tooteinnovatsiooni kui: Tooteinnovatsiooni nimetatakse sageli ka tootearenduseks.
Tooteinnovatsiooni sisu
Eristatakse kolme tüüpi tooteid tootearenduses: Tooteinnovatsiooni uudsusastme defineerimiseks on hulk lähtepunkte. Olulisemateks uudsusastme kriteeriumideks peetakse järgmisi. Tooteinnovatsioone saab liigitada veel mitmesuguste muude tunnuste alusel. Tooteinnovatsioonide tähtsaimad kujundamisvaldkonnad tehnilisest aspektist:
Tooteinnovatsiooni faasid
Praktikas toimub tooteinnovatsioon kolme põhifaasina. Tooteideede leidmiseks on kolm põhimõttelist erisugust viisi:
Bezdružice
Bezdružice (saksa keeles Weseritz) on linn Tšehhis Plzeňi maakonnas Tachovi ringkonnas. Bezdružice asub Teplá kõrgustikul, Tachovist 27 km idakirdes ja Plzeňiist 35 km lääneloodes.
Bezdružice paikneb merepinnast 576 meetri kõrgusel.
Bezdružicet on esmamainitud 1227. aastal. Teise maailmasõja järel saadeti Bezdružice saksa rahvusest elanikud Tšehhoslovakkiast välja. 1949. aastal kaotas Bezdružice linnaõigused. 10. oktoobril 2006 sai Bezdružice linnaõigused tagasi.
Tooma Sookatsejaam
Tooma Sookatsejaam on soode ja rohumaade uurimiseks rajatud uurimisbaas Jõgevamaal.
Sookatsejaama asutas Balti Sooparanduse Selts, esimeheks oli Kärde mõisa omanik Viktor von Stackelberg. Selts ostis 1910. aastal Tooma talu sookatsejaama jaoks. Lisaks osteti 1914. aastal naabertalu Kubja maad. aastatel 1910–1938 ehitati rida kahekorruselisi puumaju, millest kujunes Tooma küla.
Alates 1921. aastast oli Eestimaa Sooparanduse Seltsi Tooma Sookatsejaama juhatajaks Leo Rinne.
1938. aastal oli sookatsejaama pindala 310 ha, 1950ndail kasvas see 1150 hektarini.
Aastail 1923–1939 töötas suviti botaanikuna Tooma Sookatsejaamas Paul Thomson.
1956. aastal sai nimeks Eesti Maaviljeluse ja Maaparanduse Teadusliku Uurimise Instituudi Tooma Katsebaas.
Reie nelipealihas
pisi|Reie nelipealihase moodustavad lihased: rectus femoris - sinine vastus lateralis - kollane vastus intermedius - roheline vastus medialis - punane Reie nelipealihas (musculus quadriceps femoris) on inimese lihaste rühm reie esiküljel põlvest üleval pool. See katab reieluud eest ja külgedelt.
Reie nelipealihase ülesanne on sääre sirutamine.
Henry Adams
Ta sündis prominentses peres. Tema isapoolne vanaisa John Quincy Adams ja vanavanaisa John Adams olid olnud Ameerika Ühendriikide presidendid. Tema emapoolne vanaisa Peter Chardon Brooks oli miljonär ning vanavanaisa Nathaniel Gorham oli üks konstitutsiooni allkirjastajatest.
Pärast Harvardi ülikooli lõpetamist 1858. aastal töötas ta sekretärina oma isa Charles Adamsi juures, kes oli Abraham Lincolni saadik Londonis. See kogemus ja kokkupuude inglise kultuuriga mõjutas noormeest tugevalt.
Eluajal oli tema tuntuim teos 9-köiteline "History of the United States During the Administrations of Thomas Jefferson and James Madison" ("Ameerika Ühendriikide ajalugu Thomas Jeffersoni ja James Madisoni valitsuste ajal").
Postuumselt avaldatud memuaarid "The Education of Henry Adams" ("Henry Adamsi haridus") said Pulitzeri preemia.
Wien Mitte
Wien Mitte on Austria pealinna Viini keskne raudteejaam, mille peale on ehitatud kaubanduskeskus WIEN MITTE The Mall.
Sel on kiirrongiühendus Viini rahvusvahelise lennujaamaga.
Paragrahv
Eratelekanali esimene politseisaade "Paragrahv" oli Kanal 2-s esimest korda eetris 14.juulil 1997 kell 22:30.
Saade oli eetris kaks korda kuus esmaspäeviti ning käsitles sotsiaalseid, politsei- ja päästeameti temaatikat. Hiljem muudeti saateaeg reedesele päevale ning eetriajaks sai kell 21:40. Pooletunnises saates lahati mõrvamüsteeriume, kajastati elu-olu lastekodudes, vanglates ning meie ümber.
Esmaspäevase saate eetriajal läks eetrisse "Paragrahv" saate iganädalane politsei- ja päästeameti töid kokkuvõttev 15minutiline saade.
"Paragrahv" meeskonda kuulusid teiste seas operaator Urmas Jaanimets, produtsent Külli Urbel, toimetaja Marko Hiie. Saate iganädalaseks teostamiseks kasutati paljude operaatorite ja ettevõtete teenuseid, sealhulgas Filmimees OÜ jpt.
Demõdivka
Demõdivka on mitme asula nimi:
Yahya Ould Hademine
Yahya Ould Hademine (araabia keeles يحي ولد حدمين; sündinud 31. detsembril 1953 Timbédras) on Mauritaania poliitik, kes oli Mauritaania peaminister 21. augustist 2014 29. oktoobrini 2018.
Ta ei kuulu ühtegi erakonda.
Holod-33
Holod-33 (ukraina keeles Голод-33) on Oles Jantšuki 1991. aasta draamafilm holodomori näljahädast Ukrainas ja põhineb Vassõl Barka romaanil "Kollane prints".
Sisukokkuvõte
"Esimeses stseenis kastavad vaesunud talupere liikmed oma kulbid kordamööda ühte kaussi vesisesse suppi, mis on nende päeva ainus eine. Hiljem on filmis hulk külaelanikke meeleheitest ja näljatundest kössitamas paduvihma käes valitsuse kontori ees, kuni saabub veoautotäis relvastatud sõdureid, et neid laiali ajada. Kõige teravamas stseenis hüüab vanematest ilma jäänud väike poiss oma ema järele, rännates paanikas läbi lumise metsamaa, kus puid on arvuliselt vähem kui surnuid tähistavad ristid.”
Dani Pacheco
Daniel "Dani" Pacheco Lobato (sündinud 5. jaanuaril 1991 Pizarras) on Hispaania jalgpallur (poolkaitsja), kes mängib Poola kõrgliiga klubis Górnik Zabrze. Lisaks on ta mänginud Hispaania noortekoondistes.
Bernhard II (Saksi)
thumb|
Dani Pacheco
Aastatel 2003–2007 mängis ta FC Barcelona noorteakadeemia meeskondades, kuni siirdus Liverpooli, mille hingekirja ta kuulus kuni 2013. aastani.
Koondistega
Hispaania U-19 koondis
Klubidega
Real Betis
Deportivo Alavés
Bernhard II (Saksi)
Ta toetas Saksa-Rooma keisrit Konrad II 1024. aastal ja tema poega Heinrich III, kuigi ta hakkas viimast kartma selle läheduse tõttu peapiiskop Adalbert von Bremeniga, keda ta pidas spiooniks ja Saksi hertsogite juurdunud vaenlaseks. Kuigi ta oli kriitiline liitlane taanlastele, kes andsid olulise toetuse Heinrichi sõdadele Madalmaades, oli Bernhard Adalberti surmani mässu äärel. Tema ülejäänud valitsemisaeg oli siiski vaikne.
1045. aastal püstitas ta Hamburgi Alsterburgi. Ta suri 1059. aastal ja talle järgnes tema poeg Ordulf. Ta on maetud Püha Miikaeli kirikusse Lüneburgis.
Abielu ja lapsed
Saksi hertsog Bernhard II abiellus Heinrich von Schweinfurti tütre Eilikaga. Nad said järgmised lapsed:
Ionás Nikoláou
pisi|Ionás Nikoláou (juuli 2016) Ionás Nikoláou (kreeka Ιωνάς Νικολάου; sündinud 21. jaanuaril 1963 Nikosias) on Küprose poliitik, ta kuulub erakonna Dimokratikós Sinagermós ridadesse. Ta oli 28. veebruarist 2013 kuni 2. maini 2019 Küprose justiitsminister.
Ta on lõpetanud Thessaloníki Aristotelese Ülikooli.
28. veebruarist 2013 kuni 2. maini 2019 Küprose justiitsminister. Ta astus 2. mail 2019 justiitsministri ametikohalt tagasi, kui võimude saamatus sarimõrvari pidurdamisega tekitas saareriigis pahameeletormi.
Katsikud
Katsikud (Tartu ja Võru murdes kaejats(e), Virumaal ja Mulgimaal varem ka katse ) on tänapäevalgi levinud vana etnograafiline komme külastada koos külakostiga vastsündinud lapse ema.
Ajaloost
See põline komme on Euroopas laialdaselt levinud. Eestis võisid vanemate tõekspidamiste järgi katsikule minna vaid abielunaised - kas naabrid või sugulased, samas abielus olevad lasteta naised ei tohtinud nurganaist vaatama minna. Katsikule mindi tavaliselt juba mõni päev pärast lapse sündi, aga näiteks Muhus alles pärast varrusid.
Toidud
Tavapärane külakostiks viidav toit oli tite- ehk katsikupuder. Selleks valmistati tangupuder, kuid tange keedeti piimaga, mitte veega ning lisati võisilm, lisaks keedetud ja poolitatud mune. Tihti viidi ka tite- ehk katsekakku, mis oli puhtast viljast rukkileib, nisuleib või odraleib. Mõnel pool võeti katsikule kaasa munarooga, klimbisuppi, sealiha munadega jms. 19. sajandi lõpul asendus tangupuder riisi- või mannapudruga ning ka pannkookidega. Katsikule viidi toitu 5–10 toobistes püttides, kusjuures toidu hulk vastas pere suurusele, kuhu külla mindi. Sellest pidi jätkuma kõigile maitsmiseks ja lastele söömiseks. Kui külalistel olid endal lapsed kodus, siis anti neile lahkumisel kaasa osa toidust, mida nimetati titejalaks või titevarvasteks. Hiljem on seda mõistet kasutatud ka külalistele õlle ja viina pakkumise kohta. 20. sajandi algul levis komme tütarlapsele tordi ning poisslapsele kringli viimine.
Tänapäev
Tänapäeval korraldatakse katsikud tavalised 1–2 kuud pärast lapse sündi, et beebi jõuaks uue keskkonnaga kohaneda. Külla on oodatud pere, sugulased ning lähemad sõbrad, et neilegi uut ilmakodanikku tutvustada, kuid katsikutele minekuks on sobiv siiski ära oodata värskete lapsevanemate kutset. Katsikukingitus peaks olema mingil moel kasulik. Hea kingitus on söödav kingitus, kuid ka mähkmed ja beebiriided on kindlasti oodatud. Veel kingitakse pehmeid ja arendavaid mänguasju ning tegelustekke. Lapsele kinki viies peetakse üldiselt meeles ka värskeid vanemaid.
Sherry-Netherland Hotel
Sherry-Netherland Hotel on 40-korruseline kõrghoone New Yorgis Upper East Side'i ärikeskuses tänava East 59th Street ja puiestee Fifth Avenue nurgal Central Parki ääres. Seda kasutatakse korterhotellina.
170,7 meetri kõrgune elegantne hotell on uusgootika nüanssidega prantsuslikult uusrenessanslik ehitis, mis valmis aastatel 1926–1927. Selle projekteerisid arhitektuuribürood Schultze & Weaver ja Buchman & Kahn. 1981. aastal määras New York City Mälestusmärkide Säilitamise Komisjon hoone kaitsealuseks mälestusmärgiks (New York City Landmark) Upper East Side Historic Districti piirkonnas.
Haut-Rhini departemangu haldusüksuste loend
'''PS. Artikkel võib osutuda ebatäpseks, sest 2015. aasta alguses toimus ringkondade liitmine selles departemangus.'''
Haut-Rhini departemangu haldusüksuste loetelu toob ära kõik departemangu haldusüksused (alldepartemangud, kantonid ja vallad). Lisaks on toodud ka INSEE kood. Vallad Colmar ja Mulhouse on jagatud mitme kantoni vahel. Igasse kantonisse mille vahel on vald jagatud kuulub ka kindel territoriaalne osa vallast.
Altkirch
Altkirchi kanton Dannemarie' kanton Ferrette'i kanton Hirsingue'i kanton
Mõroljubivka
Mõroljubivka on mitme asula nimi:
Krimmi gooti keel
Krimmi gooti keel oli idagermaani keelte harru kuulunud ja praeguseks väljasurnud keel, mida Krimmi goodid rääkisid Krimmi poolsaare üksikutes kohtades kuni 18. sajandi lõpuni.
Haut-Rhini departemangu haldusüksuste loend
Mulhouse
Habsheimi kanton Huningue'i kanton Illzachi kanton Mulhouse-Ida kanton Mulhouse-Lõuna kanton Mulhouse-Lääne kanton Mulhouse-Põhja kanton Sierentzi kanton Wittenheimi kanton
Ribeauvillé
Kaysersbergi kanton Lapoutroie' kanton Ribeauvillé kanton Sainte-Marie-aux-Mines'i kanton
Thann
Cernay' kanton Masevaux' kanton Saint-Amarini kanton Thanni kanton
Lachendorfi ühisvald
pisi|Ühisvalla asend Celle kreisis
Toodsi järv
Toodsi järv on looduslik järv Setomaa vallas Võrumaal.
Toodsi järve pindala on 6,4 ha.See on ligikaudu 350 m lai ja 250 m pikk.Toodsi järve kaldajoone pikkus on 1044 m.
Lachendorfi ühisvald
Lachendorfi ühisvald (Samtgemeinde Lachendorf) on ühisvald (Samtgemeinde) Saksamaal Alam-Saksi liidumaal Celle kreisis. Selle keskus on Lachendorfis.
Lachendorfi ühisvald koosneb järgmistest valdadest:
Aleksandr Barkov
Aleksandr Barkov (vene keeles Александр Эдгардович Барков; sündinud 17. aprillil 1965 Novosibirskis) on endine vene jäähokimängija ja praegune hokitreener.
Ta oli aastatel 2010–2011 Magnitogorski Metallurgi vanemtreener ja peatreener. Aastatel 2012—2013 oli ta Kaasani AK Barsi abitreener ja 2014–2015 Habarovski Amuri abitreener. Alates 2020. aastast on ta olnud Togliatti Lada peatreener.
Isiklikku
Tema poeg Aleksandr Barkov on Soome jäähokimängija, mängib aastast 2013 NHL-i klubis Florida Panthers keskründajana.
Itella SmartPOST
pisi|Smartpost Itella pakimajake Põltsamaal pisi|180x180px|Pimedate punktkirjaga Smartpost Itella pakiautomaat Kosel Itella Estonia on Soome Posti Groupi kuuluv logistikaettevõte, mis pakub lisaks pakiautomaatide teenusele maantee-, mere- ja lennutransporti, laologistika täisteenust, kuller- ja ekspressveoteenust.
Smartpost on Itella Estoniale kuuluv kaubamärk, mis kuulus varem Cleveronile. Smartpost toimetab klientidele kohale internetikaubamajadest ja postimüügikataloogidest tellitud kaupa ning transpordib ka muid ettevõtete või eraisikute saadetisi. Pakke saab saata nii Eesti piires kui ka Soome, Lätti, Leetu ja mujale välismaale. Üle Eesti on 230 Smartposti automaati.
Ajalugu
Smartpost on Eesti vanim ja tuntuim iseteeninduslike pakiautomaatide teenuse pakkuja. Smartpost loodi Eesti ettevõttena, mis hakkas 2007. aastal välja töötama pakiautomaate kui toona uut logistikaideed. 2009. aastal avati juba iseteeninduslike pakiautomaatide võrk. Pakiautomaatide asukohtadeks valiti üle Eesti asuvad kaubanduskeskused, et sobituda mugavalt inimeste igapäevasele teele.
2010. aasta tõi ettevõttele suure arenguhüppe: Eestis edukalt käivitunud pakiautomaatide võrgustik äratas huvi Soome postiettevõttes Itella. 2010. aastal sai Smartposti nimeks Itella Smartpost ning kaubamärk laienes Soome.
Tänapäev
2020. aastate alguse seisuga on Itella rahvusvaheline logistikaettevõte, mis kuulub Soome Posti Groupi, mis on üks regiooni suurimaid logistikaettevõtteid. Brändiuuringud on kinnitanud, et Itella on eestlaste eelistatuim logistikabränd. Kantar Emori 2021. aasta NPS uuringust selgus, et eestlased saavad kõige positiivsemaid teeninduskogemusi just Smartpost Itellat kasutades.
Illuste
Illuste (saksa keeles Illust) oli küla Läänemaal Karuse kihelkonnas Paatsalu lahe ääres. Illuste küla alad jäävad praeguse Paatsalu küla alale Pärnumaal.
Külas on sündinud Eesti riigivanem Jaan Teemant.
Hamburgi Teaduste Akadeemia
Hamburgi Teaduste Akadeemia (saksa keeles Akademie der Wissenschaften in Hamburg) on üks Saksamaa teadusakadeemiaid. Asub Hamburgis.
Tallinna Kristiine Teeninduskool
Tallinna Kristiine Teeninduskool oli Haridus- ja Teadusministeeriumi hallatav riigi kutsekool.
Kool asutati 1970. aastal. Eesti NSV Kommunaalmajanduse ja Elanikkonna Elukondliku Teenindamise Ministeerium tahtis seal koolitada kõiki ministeeriumi haldusalas vaja minevaid teeninduserialade oskustöölisi. Kool oli Nõukogude Liidus erialade arvult kõige laiema profiiliga kutsekool, kus õpetati umbes paarikümnel kutsealal.
Hamburgi Teaduste Akadeemia
Akadeemia asutati 2004. aastal ja selle peakorter asub Hamburgi Ülikooli linnakus.
Tallinna Kristiine Teeninduskool
Kooli asutamisel toodi Linnakutsekoolist nr 4 siia üle juuksuri eriala. 1993. aastal aga liideti juba terve see kutsekool (siis juba Tallinna Vanalinna Õmbluskooli nime all).
Kool likvideeriti 2003. aastal. Osa erialasid oli juba alates 1999. aastast viidud üle Tallinna Tööstushariduskeskusesse, enamik viidi sinna üle kooli likvideerimisel. Juuksuriõpe viidi üle Tallinna Teeninduskooli.
Hamburgi Teaduste Akadeemia
Hamburgi TA kuulub Saksa Teaduste Akadeemiate Liitu.
Tallinna Kristiine Teeninduskool
Hooned on pärast kooli likvideerimist olnud tühjadena, tasapisi on neid võetud kasutusele muul otsatarbel. Kooli ühiselamust on saanud kortermaja. Töökojahoones on tegutsenud erinevaid autoremondiettevõtteid, osaliselt on seal praegu Selveri kauplus. Õppehoones tegutseb tervise- ja meditsiiniteenuseid osutav polikliiniku taoline Kotka Tervisemaja. Staadionit kasutab EJL Tallinna noorte treeningkeskus.
Asukoht
Kool asus Tallinnas Kristiine linnaosas aadressil Kotka 12 kooli jaoks ehitatud hoonetes, mis valmisid sügisel 1970.
Õppetöö
Õppekeel oli üldiselt eesti, kuid ajaloo jooksul on koolis olnud ka venekeelset õpet.
Hamburgi Teaduste Akadeemia
Akadeemia annab välja Hamburgi TA teadusauhinda. Auhinnaga kaasneb 100 000-eurone auhinnaraha.
Tallinna Kristiine Teeninduskool
Õppetöö
Peamiselt on kooli võetud vastu keskhariduse baasil, kuid eri aegadel on võetud vastu ka põhihariduse baasil.
Kirstlaev
Kirstlaev (iiri keeles long cónra, inglise keeles coffin ship) viitab tavaliselt laevale, mis toimetas 19. sajandil iirlastest ja Põhja-Šoti mägismaa gaelidest väljarändajaid enamasti Atlandi ookeanilt üle Põhja-Ameerikasse.
Tallinna Kristiine Teeninduskool
Õppetöö
Koolis on kokku õpetatud 32 erialal, sealhulgas juuksuri, rätsepa, kellassepa, lilleseadja, raadioelektrooniku, infotehnoloogi, autoremontija, automaalri, liftimehaaniku, müürsepa ja pottsepa erialal.
Hamburgi Teaduste Akadeemia
Alates 2013. aastast on akadeemia president Edwin Kreuzer, mehaanikateadlane ja Hamburgi tehnikaülikooli endine rektor.
Kirstlaev
Kindlustuses on sõna tähendanud mahakandmisel olevat laeva, mis oli omanikule odavam uputada kui käigus hoida.
Hamburgi Teaduste Akadeemia
Liikmeskond
pisi|150px|[[Rolf-Dieter Heuer, Hamburgi TA liige, saksa osakestefüüsik ja CERN-i peadirektor]] pisi|150px|[[Navid Kermani, Hamburgi TA liige, Iraani päritolu Saksa kirjanik ja islamiuurija]]
Akadeemia põhikirja järgi valib akadeemia tegevliikmeid teadlaste seast, kelle teadustegevus realiseerub suures osas Põhja-Saksamaal ja kes ei ole valitud mõne teise Saksa Teaduste Akadeemiate Liidu liikmesakadeemia tegevliikmeks.
Tegevliikmeteks on üldjuhul Hamburgi, Schleswig-Holsteini, Mecklenburg-Vorpommerni ja põhjendatud juhtudel Bremeni ja Alam-Saksi teadlased.
2015. aasta juuni seisuga on Hamburgi teadusakadeemial 62 tegevliiget (Ordentlichen Mitglieder), 16 korrespondentliiget, 46 seeniorliiget (Entpflichtete Ordentliche Mitglieder) ja 3 auliiget. Seeniorliikmeks saab akadeemia liige 70. eluaasta täitumisel.
Auliikmeid
Akadeemia auliikmeid on ettevõtja ja filantroop Helmuth Greve, kes koos abikaasa Hannelore Grevega (Tallinna Ülikooli audoktor) on Hamburgi arendus-, kultuuri- ja uurimisfondi asutaja.
Teine auliige on Joachim Jungiuse Teadusühingu viimane president Kurt Pawlik, Austria ja Saksamaa psühholoog, Hamburgi Ülikooli emeriitprofessor.
Aleksandr Bõvšev
Aleksandr Bõvšev (sündinud 18. aprillil 1972; vene keeles Александр Михайлович Бывшев) on Orjoli oblastist pärit Venemaa õpetaja ja luuletaja. Ta pälvis tähelepanu 2014. aastal Ukrainat toetava luule avaldamisega.
Kriminaalasi
Bõvšev sattus skandaali keskmesse, kui üks tema luuletustest avaldati suhtlusportaalis VK. Kohalik ajaleht avaldas seepeale teda hukka mõistva kirjutise. 2014 mais avati Bõvševi vastu kriminaalasi tema "ekstremistliku" luule tõttu ning ta vallandati töölt. 2015 suvel mõisteti ta süüdi "vaenu õhutamises" ning määrati kuus kuud ühiskondlikult kasulikku tööd, konfiskeeriti arvuti ning keelati kaheks aastaks õpetajana töötamine.
Wathlingeni ühisvald
Wathlingen on valdade ühendus (Samtgemeinde) Saksamaal Alam-Saksi liidumaal Celle kreisis. Selle keskus on Wathlingenis.
Samtgemeinde Wathlingen koosneb järgmistest valdadest:
Rukla vald
Rukla vald (leedu keeles Ruklos seniūnija) on 2. järgu haldusüksus (vald) Leedus Jonava rajooni territooriumil.
Valla pindala on 80 km². 2011. aasta seisuga elas seal 2232 inimest. Valla keskus on Rukla alev, kus aastal 2011 oli 2098 elanikku. Vallavanem on Gintas Jasiulionis.
Ulrike Plath
pisi|Ulrike Plath pisi|Ulrike Plath 2022. aasta Arvamusfestivalil Ulrike Plath (sündinud 12. jaanuaril 1972 Saksamaal Augsburgis) on ajaloolane, Tallinna Ülikooli humanitaarteaduste instituudi Baltisaksa uuringute ja keskkonnaajaloo professor. Ühtlasi töötab vanemteadurina Eesti Teaduste Akadeemia Underi ja Tuglase kirjanduskeskuses.
Tema peamised uurimissuunad on Balti kultuuriajalugu, keskkonnaajalugu, Baltimaade toidukultuuri ajalugu ja Eesti kirjakultuuri ajalugu.
Aastail 2011–2017 juhtis keskkonnaajaloo keskust.
Haridus
Keskhariduse omandas St. Anna gümnaasiumis Augsburgis. Aastail 1991–1999 õppis Hamburgi ülikoolis ajaloo ja fennougristika erialal. Seejuures käis aastail 1993–1994 tudeerimas ka Tartu ülikoolis Balti ajaloo, arheoloogia ja folkloristika erialal. Doktoritöö teemal "Eestlased ja sakslased. Teisekonstruktsioonid, eluilmad, koloniaalfantaasiad 1750–1850" kaitses 2006. aastal Mainzi ülikoolis.
The Stinging Fly
The Stinging Fly on Iiri kirjandusajakiri, mis keskendub luule ja lühijuttude avaldamisele. The Stinging Fly ilmub kolm korda aastas. 2005. aastal loodi ka kirjastus The Stinging Fly Press, mis kirjastab raamatuid.
Ajakiri
Ajakirja The Stinging Fly asutasid 1997. aastal Declan Meade ja Aoife Kavanagh. Esimene number ilmus 1998. märtsis, see oli 24-leheküljeline ning sisaldas viit lühijuttu ja paarikümmet luuletust. Pärast kahe numbri ilmumist lahkus Kavanagh ajakirjast ning Meade'ist sai The Stinging Fly peatoimetaja. 2001. aasta septembris sai Eabhan Ní Shúileabháinist luulerubriigi peatoimetaja. 2014. aastal asus ajakirja peatoimetama Thomas Morris.
The Stinging Fly loomise inspiratsiooniallikaks oli David Marcus ja tema antoloogia "Fish Anthology". Ajakirja eesmärgiks oli pakkuda noortele iiri ja rahvusvahelistele kirjanikele kirjanduslikku platvormi. Enamik kaasautoreid on uued või tärkavad kirjanikud, kellel on Iirimaaga mingisugune seos. Sarnane rõhuasetus on lühijuttudel ja luuletustel. Aeg-ajalt avaldatakse ka katkendeid romaanidest, laulusõnu ja autoriintervjuusid. Igas numbris esitatakse ka mõne kunstniku must-valge kunstiteos.
Pärast 18 numbri ilmumist võttis tollane ajakirja peatoimetaja Declan Meade puhkuse ning enda sõnul kaalus isegi ajakirja avaldamise lõpetamist. 2005. aasta suvel ilmus The Stinging Fly siiski uues 75x245 mm formaadis ning ajakirja graafiliseks disaineriks sai Fergal Condon. Alates sellest numbrist on ajakirjas ka nelja-viie lehekülje pikkune rubriik "Featured Poet", kus antakse ühele uuele luuletajale võimalus oma tööd põhjalikumalt tutvustada. Esimene esiletõstetud luuletaja oli Phillip Crymble.
The Stinging Fly Press
The Stinging Fly Press loodi 2005. aastal. Sama aasta mais ilmus kirjastuse esikteosena Sean O’Reilly romaan "Watermark". 2006. aasta juulis ilmus The Stinging Fly ajakirjas avaldatud lühijutte koondav raamat "These Are Our Lives".
2007. aasta märtsis ilmus Kevin Barry debüütkogumik "There Are Little Kingdoms". Raamat sai palju positiivset tagasisidet ning võitis 2007. aastal auhinna Rooney Prize. 2012. aastal avaldas The Stinging Fly Mary Costello lühijutukogumiku "The China Factory". 2013. aasta septembris avaldasid nad Colin Barretti raamatu "Young Skins", mis võitis Frank O’Connori rahvusvahelise lühijuttude auhinna, The Guardiani esimese raamatu auhinna ning Rooney Prize'i iiri kirjanduse auhinna.
Davy Byrnes Short Story Award
Iga viie aasta tagant korraldab The Stinging Fly lühijutuvõistlust "Davy Byrnes Short Story Award".
2009. aastal võitis Claire Keegan, kohtunikuks oli Richard Ford.
2014. aastal võitis auhinna Sara Baume, kes kirjutas loo "Solesearcher1". Kohtunikeks olid Anne Enright, Yiyun Li ja Jon McGregor.
Riia Vene Teater
pisi|Vene Teater 2023. aasta märtsis Mihhail Tšehhovi nimeline Riia Vene Teater (läti keeles Mihaila Čehova Rīgas Krievu teātris) on teater Lätis Riias.
Teater asub aadressil Kaļķu iela 16.
Vene Teater asutati 1883. aastal. Varem tuntud kui Riia Vene Draamateater kannab 2006. aastast Mihhail Tšehhovi nime.
2018. aasta jaanuarist on teatri direktor Dana Bjorka.
Kautla memoriaal
Kautla memoriaal on 1941. aasta traagiliste sündmuste mälestusmärk Harju maakonnas Kose vallas Järva maakonna piiril Kõrvenurga külas. Esmakordselt avati see stalinistlike repressioonide ja hukkamiste ohvrite mälestuseks 19. juulil 1942.
Ajalooline olukord
1941. a. suvel oli nõukogude võim kehtinud Eestis juba tervelt aasta. 14. juunil 1941 oli toimunud juuniküüditamine, kümneid tuhandeid inimesi oli viidud Siberisse. Juba enne oli palju mehi metsa põgenenud. Pärast Saksamaa kallaletungi NSVL-le kuulutas Stalin 3. juulil 1941 kurikuulsas raadiokõnes välja põletatud maa taktika – vaenlasele jäetaval alal taganemisel tuli hävitada kõik ressursid. Eestis jäi see ülesanne hävituspataljonidele.
Saksa ja Soome raadiost edastati üleskutseid Eesti ohvitseridele ja sõduritele põgeneda metsadesse ja asuda võitlema Eesti vabaduse eest. Nii otsustasidki Tapalt põgeneda mõniteist ratsaväelast, asudes laagrisse Kautla soosaarel.
Samal ajal valmistati Soomes lähetama missioonile Erna gruppi. 9. juulil sõitsid ligi 40 meest Erna grupist üle mere teele, randudes Salmistu all ning asudes tasahilju liikuma sisemaa poole. Paunküla kandis kohatud metsavennad juhatasid ernakad 19. juulil Mustla-Vanamõisa metsa, kus Kautla soosaarel oli punaväest pagenud ratsaväelaste laagripaik. Lähipäevil kogunes sinna veel metsavendi ja nende pereliikmeid, kuni Kautla piirkonnas oli 1500–2000 inimest laagris, peale Kõue valla ka Järvamaalt – Albu, Käru, Kareda, Paide, Väätsa ja Võhmuta kandist. s kodumaa vabaduse heaks".
Simisalu kaksikmõrv, Albu vallamaja ründamine ning enamlaste suurhaarang Kautlale
24. juulil vapustas Kautla sisse Simisalu talus toimunud kaksikmõrv. Hävituspataljoni mehed tapsid kättemaksuks metsavendade abistamise eest Simisalu talu pere Gustav ja Rosalie Viljamaa ning talu pandi põlema. Paiknedes üsna „Tõe ja õiguse" tegevuspaiga Vargamäe lähedal, oli Simisalu talu Tammsaare tegelaskuju Hundipalu Tiidu prototüübi tegelik kodu.
Hävituspataljoni jõhkrad tapatalgud
Et enamlaste eesmärk jäi saavutamata, korraldasid hävituspataljonid Kautla ruumis ja Ardus jubedad tapatalgud. Juba 31. juuli õhtul mõrvati Voose küla Sae metsavahitalu pere Jüri ja Leena Raudkivi. Hooned põletati. Ahervarest leiti voodi külge seotuna tulle jäetud mõrvaohvrite surnukehad.
Järgmisena võeti ette Kautla talu, kus pandi toime jõhker sõjakuritegu. Kautlas mõrvati 7 inimest, kellest osa heideti elusalt tulle (kõik suurtalu hooned süüdati), osa tapeti muul moel. Nii peksti talu rohtaias läbi töömees Oskar Mallene. Seejärel löödi ta läbi suu lehma karjatamise metallvaiaga maa külge kinni. Veidi aja pärast kallati surmaagoonias mees bensiiniga üle ja pandi põlema. Ka talu perepoeg Johannes Lindemann kallati pärast peksmist ja piinamist, mida hiljem raportis nimetati ülekuulamiseks, bensiiniga üle ja süüdati elusalt põlema. Karjamaalt lehmade lüpsmiselt naasev elupõline taluteenija, 60-aastane Ida Hallorav keeldus hävituspataljonlastele piima andmast. Karistuseks võeti tal käsist-jalust kinni, õõtsutati edasi-tagasi ja visati elusalt põlevasse elamusse.
Kautlast mindi edasi taludesse, kus oli toidetud metsavendi, ning süüdati ka need: Selisaare, Vanamõisa, Patti, Kauna ja teised. Mustla külas last maha 7 meest. Kautla piirkonnas tapeti üle kümne inimese.
5.-6. augustil jätkus hävitustöö Ardu lähistel. Süüdati enamik tänasest Nõmmeri (toona Nõmmeküla) külast Ardu külje all. Samuti põletati strateegilisteks objektideks nimetatud Ardu koolimaja, puidust vana koolimaja nimega Koolirehi, Ardu meierei, Paunküla viinaköök. Mahapõletatud Metsa talu aida ahervaremetest leiti veel hiljem A. Aageni säilmed.
Kautla Memoriaali ajalugu
Esimene mälestusmärk hävitati 1945.a. Uus mälestuskivi paigutati Kautla juurtega Jüri Liimi eestvedamisel 22. aprillil 1989. Poolteist kuud hiljem, septembris hävitati Kautla memoriaal punavandaalide poolt. Kautla memoriaali taasavamine toimus 4. augustil 1990. Ööl vastu 5. detsembrit 1990 saadeti Kautlasse Vene sõjaväekolonn. Tapalt Albu kaudu soomukite julgestusel kohale sõitnud sapöörid õhkisid taas memoriaali. Uuesti avati Kautla memoriaal 31. juulil 1999.
pisi
Bělčice
Bělčice (saksa keeles Bielschitz) on linn Tšehhis Lõuna-Tšehhi maakonnas Strakonice ringkonnas. Bělčice asub Strakonicest umbes 27 km põhjas.
Bělčicet on esmamainitud 1243. aastal. Linnaõigused anti Bělčicele 23. detsembril 1898. Raudteeühendus on linnal 1899. aastast. Bělčice kaotas linnaõigused 1948. aasta paiku, kuid sai need tagasi 26. märtsil 2015.
1995. aasta ujumise Euroopa meistrivõistlused
1995. aasta ujumise Euroopa meistrivõistlused toimusid Austrias Viinis 22.–27. augustini.
Võistlused korraldas Euroopa Ujumisliit (LEN) ja need toimusid 22. korda. Võistlused olid ujumises, avaveeujumises, vettehüpetes, kujundujumises ja veepallis.
See oli kolmas kord pärast 1950. ja 1974. aastat, kui Euroopa meistrivõistlused toimusid Viinis. Võisteldi 47 alal ja esimest korda oli kavas avaveeujumine samadel meistrivõistlustel. Eelnevad avaveeujumise Euroopa meistrivõistlused toimusid eraldi võistlusena.
Kõige rohkem kordi tuli Euroopa meistriks Venemaa. Saksamaa aga võitis kõige rohkem medaleid. Ajalooline ja siiani mitte enam kordunud oli Itaalia Euroopa meistriks tulemine veepallis nii meeste kui ka naiste arvestuses.
50 m vabalt
Maailmarekord: 21,81 (1990) Tom Jager, Euroopa meister 1993: 22,27 Aleksandr Popov, <br style="clear:both;" />
100 m vabalt
Maailmarekord: 48,21 (1994) Aleksandr Popov, Euroopa meister 1993: 49,15 Aleksandr Popov, <br style="clear:both;" />